Gerda wen in MiddlesbroughGerda Steyn het vanjaar se Twee Oseane ook in ’n amperse rekordtyd gewen. Foto: Facebook. Suid-Afrika se goue langasem-atleet, Gerda Steyn, het die afgelope naweek die Middlesbrough 10 km-wedloop in Engeland in ’n nuwe persoonlike beste tyd van 33:05 minute gewen. Die 29-jarige Steyn het dié wedloop, saam met die FNB Run Your City-wedlope in Johannesburg (24 September) en Durban (13 Oktober) geteiken om vir die New York-marathon later vanjaar voor te berei. “Ek sal hierdie naweek ’n 10 km-wedloop in Engeland hardloop net om te sien hoe fiks ek tans is. Dan is ek terug in Frankryk vir twee weke voordat ek na Suid-Afrika terugkeer vir die FNB Joburg 10K,” het sy vóór die Engelse 10 km-wedloop gesê. Ná haar skitterende wentyd het sy op sosiale media geskryf dat sy nou na ’n tyd van 32 minute in ’n 10 km-wedloop mik.